અમદાવાદ: સાયબર ક્રાઇમ બ્રાન્ચ દ્વારા સાયબર ક્રાઇમને રોકવા ફોન અથવા મેસેજ દ્વારા લોભામણી સ્કીમોમાં રોકાણ અથવા ક્રેડિટ-ડેબિટકાર્ડના નંબરની માહિતી ન આપવા અંગે જરૂરી સૂચનો અને જાણકારી આપવામાં આવે છે છતાં લોકો આવા લોભામણી સ્કિમની લાલચ આપનાર વ્યક્તિની જાળમાં ફસાઇ જાય છે. બોડકદેવ વિસ્તારમાં રહેતાં એક વૃદ્ધાએ ડ્રોમાં ઇન્ડિકા ગાડી લાગી હોવાની લાલચમાં આવી કુલ રૂ.૩ર.૭૬ લાખ ગુમાવ્યા છે. વૃદ્ધાએ એક જ મહિનામાં કુલ ૮૮ વખત બેન્ક એકાઉન્ટમાં પૈસા ઉમેર્યા હતા. ટીવીમાં જાહેરાતમાંથી મગાવેલા સ્લિમ બેલ્ટના ડ્રોમાં કાર લાગી હોવાની લાલચ આપી હતી. આ અંગે ક્રાઇમ બ્રાન્ચમાં ફરિયાદ નોંધાવતાં પોલીસે વધુ તપાસ હાથ ધરી છે.